אתי ביטון

אתי ביטון (נולדה ב-21 בדצמבר 1988) היא זמרת ישראלית. ביטון נולדה, גדלה והתחנכה בבאר שבע למרים ושמעון (רב-נגד בחיל האוויר), בת אמצעית ואחות לשני אחים. כבר בשנות העשרה המוקדמות לחייה, ידעה לנגן במגוון כלים: תופים, דרבוקה וגיטרה. את כישוריה המוזיקליים שאבה ביטון מאביה, שהיה ידוע כפייטן בבתי כנסת. בנעוריה למדה בתיכון מקיף ז' בעיר מגוריה. בשנת 2003, השתתפה בגמר התוכנית "בראבו". בצה"ל שירתה ביטון בלהקת הנח"ל, במהלך שירותה הצבאי חתמה בחברת התקליטים "הליקון", שם הוציאה את שני אלבומיה הראשונים. בשנת 2007 השתתפה ביטון בתוכנית הריאלטי כוכב נולד 5, ולא עברה את שלב האודישנים. בשנת 2010, התפרסמה ביטון עם צאתו של הסינגל הראשון - "פתגם סיני", שנכתב על ידי יוסי גיספן ללחן ערבי של עמר מוסטפא ובעיבודו של תמיר קליסקי והרוניקו קמיגרוב. זכה להיכנס לרשימת 50 השירים המושמעים ביותר לשנת 2011. השיר הושמע רבות במצעדים ברשתות הרדיו, בשטח במשך שבועות. על פי חברת מדיה פורסט, בינואר 2011 זכתה ביטון בתואר "הזמרת המושמעת ביותר במשך שבועיים רצופים", והשיר "פתגם סיני" זכה להיכנס לרשימת 50 השירים המושמעים ביותר לשנת 2011 . בשנת 2012, הוציאה את אלבומה השני, מתוכו השיר "רק לאמא", זכה להצלחה וצבר השמעות רבות בתחנות הרדיו, זכרה לעשרות קאברים ברשתות והתנגן בשטח בכל אירוע. בשנת 2014 השתתפה ביטון בתוכנית "היחידה", תוכנית הדוקו-ריאליטי של HOT, לצד אילנית לוי, מאיה בצלאל רגב הוד ואחרים. ב-20 בדצמבר של אותה השנה הוציאה את הסינגל "סערת רגשות", שהגיע למקום התשיעי במצעד השבועי של מדיה פורסט. בשנת 2015, יצאה ביטון לדרך עצמאית והוציאה את אלבומה השלישי, מתוכו יצאו סינגלים שזכו למיליוני צפיות ביוטיוב ולהכרה גדולה מהקהל כמו: "דירה, שני חדרים", "חוזרת לעצמי", "היפסטר" ועוד. באלבום זה נוצר גם שיתוף הפעולה בין אתי לאיזקיס עם השיר: "סגאפו". בנוסף, שיתפה אתי פעולה עם סאבלימינל ומאור אדרי, בשיר: "נס" שזכה להצלחה בתחנות הרדיו ולמיליוני צפיות ברשתות. אתי השתתפה במשך שנה במופע: "הקונצרט של סבלימינל". בשנת 2016, אחרי זכייתה של הפועל באר שבע באליפות המדינה לכדורגל, הוציאה ביטון את שיר האליפות הרשמי. בשנת 2018 השתתפה בתוכנית הריאליטי "הכוכב הבא לאירוויזיון 2019" בעונתה השישית, שם עברה את האודישן הראשון והודחה בשלב המבחן הגורלי. בשנה זו לקחה חלק בפרויקט משותף של לינקטון ורשת ג', לזכרה של שושנה דמארי, בו חידשה את הלהיט: "הרועה הקטנה". בשנת 2021, הוציאה ביטון סינגל בשם "הלב שלי נקי". בשנת 2022, הוציאה את שיר הגאווה "נצא בשושו", בו שרה על היותה לסבית. ב-15 בספטמבר הוציאה את הסינגל "רואים לי בעיניים". ב-26 בפברואר 2023 הוציאה את הסינגל "לא רוצה לישון לבד". הסגנון המוזיקלי הייחודי של ביטון מושפע מסגנון המוזיקה ערבית קלאסית: אום כולתום, עבד אל-חלים חאפז, פיירוז ופריד אל-אטרש, בשילוב מוזיקת הפופ הערבי: נאנסי עג'רם, אליסה ושירין עם עיבודים אלקטרוניים עכשוויים.[דרוש מקור] ביוני 2021, הצהירה ביטון כי היא לסבית ובכך הייתה לזמרת הראשונה בישראל מהמוזיקה הים-תיכוני והמוזיקה הערבית שיצאה מהארון בישראל. כעבור מספר ימים, חשפה ביטון כי התארסה לבת זוגה, שירן דולב. ביולי 2024, ביטון ובת זוגה דולב הביאו לעולם ילד בשם הראל - יעקב. 2012: פתגם סיני 2015: זכרונות ילדות אתי ביטון, ברשת החברתית פייסבוק אתי ביטון, ברשת החברתית אינסטגרם אתי ביטון, ברשת החברתית טיקטוק אתי ביטון, סרטונים בערוץ היוטיוב אתי ביטון, באתר אפל מיוזיק (באנגלית) אתי ביטון, באתר ספוטיפיי אתי ביטון, באתר MusicBrainz (באנגלית) אתי ביטון, באתר דיזר אתי ביטון, דף שער בספרייה הלאומית דף הפייסבוק הרשמי של אתי ביטון סרטונים בערוץ של אתי ביטון, באתר יוטיוב עמוד האינסטגרם הרשמי של אתי ביטון רותי קדוש, מזרחית, ישראלית ובאר-שבעית גאה: אתי ביטון חוזרת רעבה מתמיד, באתר nrg‏, 23 באוגוסט 2016 דודי פטימר, ‏אתי ביטון: "הייתי בתקופה לא קלה, הרגשתי שכל מי שהיה סביבי סגר עלי", באתר מעריב אונליין, 20 בינואר 2019 סמדר שיר, "רציתי לצעוק לעולם כן, אני לסבית", באתר "ידיעות אחרונות", 11 ביולי 2021 עופר מתן, ‏עניין אתי: אתי ביטון היא התקווה המזרחית הבאה, בעיתון מקור ראשון המצעד השבועי של מדיה פורסט, באתר מדיה פורסט, ‏28 בדצמבר 2014 – 3 בינואר 2015 אתי ביטון - נצא בשושו (Prod by. Offir Cohen), נבדק ב-2023-06-10 דור מאיר מועלם, ‏הלב שלה נקי: אתי ביטון על השיר החדש והיציאה המפתיעה מהארון, באתר ‏מאקו‏, 23 ביוני 2021 יפעת הללי אברהם, ‏נעים להכיר: בת הזוג של אתי ביטון, באתר ‏מאקו‏, 29 ביוני 2021